LG को भेजी नई चिट्‌ठी में लिखा- घर के रिनोवेशन के लिए पैसे भी दिए
Sukesh Chandrasekhar's Letter to Delhi LG Vinay Kumar. Follow Sukesh Chandrasekhar's extortion case News, Reports On Dainik Bhaskar (दैनिक भास्कर) दिल्ली की तिहाड़ जेल में बंद कॉनमैन (महाठग) सुकेश चंद्रशेखर ने शनिवार को दिल्ली के LG (उपराज्यपाल) वीके सक्सेना को एक और चिट्ठी लिखी है। इस चिट्ठी में सुकेश ने कहा है
दिल्ली की तिहाड़ जेल में बंद ठग सुकेश चंद्रशेखर ने शनिवार को दिल्ली के LG (उपराज्यपाल) वीके सक्सेना को एक और चिट्ठी लिखी है। इसमें सुकेश ने कहा है कि उसने दिल्ली के मुख्यमंत्री अरविंद केजरीवाल के घर के रिनोवेशन के लिए फर्नीचर भेजा था। उसने दावा किया कि फर्नीचर को खुद दिल्ली के CMअरविंद केजरीवाल और तब मंत्री रहे सतेंद्र जैन ने चुना था। इसमें राल्फ लॉरेन और विजनायर ब्रांड का फर्नीचर भी शामिल था।
सुकेश ने दावा किया कि उसने फर्नीचर के फोटो वॉट्सएप और फेसटाइम चैट के जरिए दोनों लोगों को सेंड किए थे। इसके बाद उन्होंने फर्नीचर चुना। सुकेश ने यह दावा भी किया है कि उसने केजरीवाल के घर के रिनोवेशन के लिए पैसे भी दिए हैं। उसने कहा कि रिनोवेशन के लिए की गई खरीदारी की जांच की जानी चाहिए।
सुकेश ने लेटर में बताया कि ये फर्नीचर उसने केजरीवाल के लिए खरीदा
सुकेश का दावा- ये फर्नीचर इटली और फ्रांस के
सुकेश का दावा है कि उसने ये फर्नीचर खुद मुंबई और दिल्ली से खरीदे। ये फर्नीचर इटली और फ्रांस से इंपोर्ट हुए थे। सभी पेमेंट मेरी कंपनी न्यू एक्सप्रेस पोस्ट एंड एलएस फिशरीज ने किया है। इन सबका रिकॉर्ड मैं जांच एजेंसी को दे सकता हूं। इसके साथ ही मेरे और केजरीवाल के बीच में जो वॉट्सऐप चैट हुई थी वह भी उपलब्ध करा सकता हूं। ये सारे फर्नीचर सीधे केजरीवाल के दफ्तर भेजे गए थे। ऋषभ शेट्टी ने फर्नीचर केजरीवाल के घर पर लगाया था।
पहले देख लेते हैं सुकेश का लेटर- 
प्रोजेक्ट दिलाने का गिफ्ट चांदी की क्रॉकरी 
सुकेश ने अपनी चिट्ठी में यह दावा भी किया कि CM केजरीवाल के घर की सजावट के महंगे सामानों के लिए उसने लाखों रुपए का भुगतान किया था। चिट्ठी में कहा गया कि केजरीवाल फर्नीचर के अलावा अपने घर के लिए चांदी की क्रॉकरी चाहते थे। दक्षिण भारत के एक ज्वैलर ने 90 लाख रुपए की चांदी की क्रॉकरी उन्हें दी। इसे करोलबाग में एक प्रोजेक्ट दिलाने के गिफ्ट के तौर पर केजरीवाल को दिया गया था। सुकेश का कहना है कि इस ज्वैलर से केजरीवाल की मुलाकात उसने ही करवाई थी।
सुकेश ने चिट्ठी में बताया है कि 15 थाली, चांदी के 20 गिलास, कुछ मूर्तियां, कई कटोरे और चांदी के चम्मच को मुख्यमंत्री केजरीवाल के निवास पर पहुंचाया गया।
सुकेश चंद्रशेखर इसके पहले भी दिल्ली के LG को लेटर लिख चुका है- 
पहला लेटर: AAP को 50 करोड़ दिए
7 अक्टूबर 2022 को ठग सुकेश चंद्रशेखर ने दिल्ली के लेफ्टिनेंट गवर्नर वीके सक्सेना को चिट्ठी लिखी थी। इसमें आम आदमी पार्टी सरकार के मंत्री सत्येंद्र जैन को लेकर बड़ा दावा किया था। सुकेश ने कहा कि जेल में सुरक्षा और सहूलियत के नाम पर जैन ने 10 करोड़ रुपए वसूले थे। ये रकम उनके एक करीबी के जरिए ली गई थी। पढ़ें पूरी खबर...
दूसरा लेटर: केजरीवाल और जैन प्रताड़ित कर रहे
200 करोड़ रुपए के मनी लॉन्ड्रिंग मामले के आरोपी सुकेश चंद्रशेखर ने दिल्ली के उपराज्यपाल विनय कुमार को फिर लेटर लिखा है। इस लेटर मे सुकेश ने लिखा- मुख्यमंत्री अरविंद केजरीवाल और पूर्व मंत्री सत्येंद्र जैन उन्हें मानसिक रूप से प्रताड़ित कर रहे हैं और धमकियां दे रहे हैं। पढ़ें पूरी खबर...
तीसरा लेटर: मेरी जान को खतरा
मनी लॉन्ड्रिंग केस में जेल में बंद ठग सुकेश चंद्रशेखर ने फिर लेफ्टिनेंट गवर्नर वीके सक्सेना को चिट्ठी लिखी है। उसने दावा किया है कि मंत्री सत्येंद्र जैन और जेल DG संदीप गोयल की तरफ से उसे धमकी मिल रही है। जेल में उसकी जान को खतरा है। सुकेश ने LG को ये तीसरी चिट्ठी लिखी है। इसमें आम आदमी पार्टी और उसके बीच लेनदेन की पूरी जानकारी भी बताई है। साथ ही LG से मामले में CBI जांच की मांग की है। पढ़ें पूरी खबर...
सुकेश से जुड़ी ये खबरें भी पढ़ें...
केजरीवाल के मंत्रियों पर ठग सुकेश के आरोप सही, चैट-कॉल से मिला सत्येंद्र जैन
दिल्ली की केजरीवाल सरकार के लिए मुसीबत बढ़ सकती है। इन दिनों मंडोली जेल में बंद ठग सुकेश चन्द्रशेखर ने तिहाड़ जेल में बंद जेल मंत्री सत्येंद्र जैन, राजस्व मंत्री कैलाश गहलोत और जेल के DG संदीप गोयल पर उगाही के जो आरोप लगाए थे, वे जांच कमेटी की रिपोर्ट में सही पाए गए हैं। पढ़ें पूरी खबर...
जैकलीन फर्नांडीस भी फंस चुकीं हैं सुकेश के जाल में
कर्नाटक के रहने वाले सुकेश ने 17 साल की उम्र से लोगों को ठगना शुरू कर दिया था। 2021 में उसकी जैकलीन फर्नांडीस से बातचीत शुरू हुई। तिहाड़ जेल में बंद रहते हुए भी सुकेश फोन पर जैकलीन से बातें किया करता था। जैकलीन फर्नांडीस को सुकेश ने करोड़ों रुपए के गिफ्ट्स दिए थे।
इनमें 52 लाख का एक अरबी घोड़ा, 9-9 लाख रुपए की 3 पर्शियन बिल्लियां, डायमंड सेट्स शामिल हैं। ED ने मनी लॉन्ड्रिंग मामले में जैकलीन को भी आरोपी बनाया था। फिलहाल वे अंतरिम जमानत पर बाहर हैं। सुकेश ने एक्ट्रेस नोरा फतेही को भी करीब एक करोड़ रुपए की BMW और एक आईफोन गिफ्ट किया था। पिछले साल 14 अक्टूबर को ED ने नोरा से पूछताछ की थी। पढ़ें पूरी खबर...